section_heading: Reprezentativna karijera
paragraph_text: Nakon što je već nastupao za mlade U16 i U21 reprezentacije, Tsiartas je za seniorsku momčad debitirao 27. travnja 1994. na utakmici protiv Saudijske Arabije. U 70 nastupa za Grčku igrač je postigao 12 pogodaka od čega ih je 5 bilo iz jedanaesterca. Tijekom Europskog prvenstva u Portugalu, Tsiartas je u igru ulazio uglavnom kao zamjena. Tada je imao dvije asistencije u postizanju pogodaka protiv Španjolske i Češke na grčkom putu prema naslovu europskog prvaka. S reprezentacijom je nastupao i na Kupu konfederacija koji se 2005. igrao u Njemačkoj.